open-index/open-wikipedia-markdown huggingface dataset:
Andrejus Tupolevas

**Andrejus Tupolevas** (, 1888 m. lapkričio 10 d. Pustomazovo kaime, Tverės gubernijoje – 1972 m. gruodžio 23 d. Maskvoje) – tarybinis aviakonstruktorius, TSRS Mokslų akademijos narys, generolas pulkininkas (1968 m.).

## Veikla
A. Tupolevui vadovaujant buvo kuriami bombonešiai, naikintuvai, žvalgybiniai, transportiniai, keleivinai ir jūriniai lėktuvai, specialūs lėktuvai rekordams siekti, taip pat aerorogės, torpediniai kateriai, gondolos. Jis sukūrė ir įdiegė serijinės metalinių lėktuvų gamybos technologiją bei sutrumpino kelią nuo projektavimo iki bandymų, konstruktorių biurus kurdamas aviacijos gamyklose. A. Tupolevo konstruktorių biure suprojektuota virš šimto lėktuvų tipų, iš kurių virš 70 buvo gaminami serijiniu būdu. Jo sukurtais lėktuvais pasiekti 78 pasaulio rekordai, atlikta 30 ypač sudėtingų skrydžių.

A. Tupolevas išugdė virš dešimties aviakonstruktorių ir mokslininkų, vėliau vadovavusių savo konstruktorių biurams (tarp jų buvo P. Suchojus, M. Milis, V. Petliakovas ir kiti).

Nuo 1956 m. A. Tupolevas buvo TSRS Aviacijos pramonės Generaliniu konstruktoriumi. 1955 m. buvo sukurtas pirmas tarybinis keleivinis reaktyvinis lėktuvas Tu-104. Paminėtinas pirmas tarpkontinentinis turbosraigtinis lėktuvas Tu-114 (1957 m.), Tu-134 (1967 m.), Tu-154 (1970 m.) bei kartu su sūnumi Aleksejumi Tupolevu sukurtas viršgarsinis keleivinis lėktuvas Tu-144.

## Apdovanojimai
Triskart Socialistinio darbo didvyris (1945, 1957, 1972). Apdovanotas Lenino premija (1957 m.), keturis kartus – Stalino premija (1943, 1948, 1949, 1952 m.) ir TSRS Valstybine premija (1972 m.).

## Papildoma informacija
1937 m. A. Tupolevas buvo suimtas, apkaltintas kenkėjiška ir žvalgybine veikla Prancūzijos naudai, o 1940 m. nuteistas 15-kai metų kalėti. Kalėdamas dirbo specialiame konstruktorių biure. Reabilituotas 1955 m.

Palaidotas Novodevičės kapinėse Maskvoje.

## Nuorodos
* Biografija (rusų kalba)
* AB „Tupolev“ svetainė
Operacija Alebarda

**Operacija „Alebarda“** () – Antrojo pasaulinio karo laikų D. Britanijos karinio laivyno operacija 1941 m. rugsėjo mėn., kurios tikslas buvo palydėti prekybinių laivų vilkstinę iš Gibraltaro į Maltą.

Devynių prekybinių laivų vilkstinė išplaukė 1941 m. rugsėjo 24 d., lydima artimos palydos, kuriai vadovavo kontradmirolas *Harold Martin Burrough*. Tolimąją palydą sudarė *H junginys* (*Force H*), vadovaujamas admirolo *James Sommerville*, kurį sudarė lėktuvnešis *Ark Royal*, trys linijiniai laivai *Nelson*, *Rodney* ir *Prince of Wales* bei penki kreiseriai ir 18 eskadrinių minininkų. Operacijos tikslas buvo apsaugoti vilkstinę nuo Italijos antvandeninių laivų.

Italijos karinis laivynas rugsėjo 26 d. bandė atakuoti vilkstinę, bet neaptiko jos ir pasuko atgal, kai sužinojo kad britų palydą sudaro keli linijiniai laivai ir lėktuvnešis. Linijinis laivas *Prince of Wales*, lydimas lėtesnio *Rodney* tuščiai bandė pasivyti italų laivyną. Rugsėjo 27 d. piečiau Sardinijos į *Nelsono* pirmagalį pataikė italų torpednešio torpeda, rimtai pažeisdama laivą. Rugsėjo 27 d. *H junginys* pasuko atgal į Gibraltarą.

Italijos aviacija prarado 21 lėktuvą, numuštą britų laivyno aviacijos ir laivų priešlėktuvinės artilerijos.

Į britų prekybinį laivą *Imperial Star* pataikė kita torpednešio aviacinė torpeda, ir laivą vėliau nuskandino atidarę kingstonus.

Rugsėjo 28 d. vilkstinė atvyko į Maltą ir pristatė 85 tūkst. tonų krovinių.

## Nuorodos
Muonionjokis

**Muonionjokis** (, ) – upė Laplandijos regione; Tornionjokio kairysis intakas. Susidaro ties Markinos kaimu susiliejus Kenkemeeno ir Letaseno upėms, ištakas gaunančioms Skandinavijos kalnuose. Teka į pietryčius, per visą ilgį sudaro Švedijos – Suomijos valstybinę sieną. Įteka į Tornijokį į rytus nuo Švedijos miestelio Pajalos.

Didžiausi intakai: Parkajokis, Kaunisjokis (dešinieji), Ekasjokis, Ylesjokis (kairieji). Prie upės įsikūręs Suomijos miestas Muonijas.
Lapenranta

**Lapenranta** – miestas pietryčių Suomijoje. Miestas priklauso Pietų Suomijos provincijai bei Pietų Karelijos regionui. Įsikūręs prie Saimos ežero. Už 30 kilometrų – siena su Rusija. Tai 13-tas pagal dydį Suomijos miestas.

## Istorija
Miestas įkurtas 1649 m. Švedijos karalienės Kristinos.

1741 m. netoliese įvyko Villmanstrando mūšis tarp švedų ir rusų, kurį laimėjo rusai. 1743 m. pagal Abo taikos sutartį, Lapenranta atiteko Rusijai. Mietas tapo Vyborgo gubernijos apskrities centru. 1812 m. Vyborgo gubernija buvo prijungta prie autonominės Suomijos Didžiosios Kunigaikštystės. XIX a. miestas pradėjo sparčiai plėstis. 1918 m. mieste buvo atidarytas pirmasis Suomijos oro uostas.

## Mokslas
Laperantoje yra keletas universitetų, tarp jų Laperantos technologijų universitetas, Pietų Karelijos Taikomojo Mokslo Universitetas, karo akademija.

## Susisiekimas
Su kitais miestais Laperanta jungiasi keliais, geležinkelis važiuoja į šiaurę bei pietus nuo miesto. Vasarą, kai yra galimybė plaukti laivu per Saimos ežerą bai Saimos kanalu, laivai kursuoja tarp Laperantos bei Vyborgo Rusijoje. Mieste taip pat yra vidutinio dydžio oro uostas. Nuo 2010 m. birželio kompaija *Ryanair* pradės lėktuvų reisus į Diuseldorfo oro uostą.

## Turizmas
Laperantoje labai daug turistų vasarą, nes miestas yra šalia Saimos ežero. Dėl žemyninio klimato vasaros ten karštos, o žiemos – šaltos. Nemažai turistų mieste lankosi ir žiemą, nes Laperantoje yra žiemos sporto centras – galima čiuožti slidėmis, važinėtis sniego motociklu.
Laperanta yra arčiau Sankt Peterburgo Rusijoje (211 km) nei iki sostinės Helsinkio (230 km), todėl mieste nemažai rusų turistų.

Turizmui patraukūs objektai:

* sena tvirtovė, daug muziejų, kavinių, taip pat ir seniausia stačiatikių cerkvė Suomijoje;
* uosto teritorija;
* centrinis turgus, kur galima pasivaišinti vietiniais pyragais.

## Miestų partnerystė
Miestai, su kuriais Laperanta yra užmezgusi partnerystės ryšius:
*  Rakverė, Estija
*  Stikishoulmuras, Islandija
*  Dramenas, Norvegija
*  Erebru, Švedija
*  Koldingas, Danija
*  Klinas, Rusija
*  Švabijos Halis, Vokietija
*  Sombathėjus, Vengrija
*  Leik Vorfas, Jungtinės Amerikos Valstijos

## Sportas

### Futbolas
* Lappeenrannan Pallo – buvęs futbolo klubas.
* PEPO – futbolo klubas.

#### Stadionas

* Iki XXI a. pradžios PEPO namų rungtynes žaidė „Tapavainolan“ stadione.
* Kimpinen – klubo namų arena nuo 2009 m. Stadiono talpa 4,9 tūkst. žiūrovų.

## Išnašos

## Nuorodos
* [ Oficiali miesto svetainė]
* Oficiali PEPO klubo svetainė
PAS Kórinthos

**Korinto PAS** – Graikijos futbolo klubas iš Korinto.

## Istorija
Klubo ištakos siekia 1957 m. Nuo 1963 m. žinomas dabartiniu pavadinimu.

## Pasiekimai

## Išnašos

## Nuorodos
* SOCCERWAY
Edessaïkós AS

**Edesos „Edessaïkós“** – Graikijos futbolo klubas iš Edesos.

## Istorija
„Edesos“ futbolo klubas buvo įkurtas 1960 m., kai susijungė trys vietos klubai – „Aris“, „Iraklis“, „Ethnikos“.

1971 m. Edessaikos buvo Pelos regiono futbolo klubų asociacijos steigėjas.

1993–1997 m. klubas dalyvavo Graikijos futbolo A divizione. 

2010–2017 m. „Edesaikos“ rungtyniavo „Pella“ A1 lygoje (penkta pakopa).

2009–2010 m. sezone iškrito iš „Delta Ethniki“. 

## Pasiekimai

## Išnašos

## Nuorodos
* SOCCERWAY
FAS Náousa

**Nausos FAS** – Graikijos futbolo klubas iš Nausos.

## Istorija
Klubo ištakos siekia 1968 m., kai įkurtas FAS klubas. 

1993 m. pateko į aukščiausią lygą, bet joje neįsitvirtino.

## Pasiekimai

## Spalvinė gama
Klubo spalvos – mėlyna ir balta.

## Išnašos

## Nuorodos
* SOCCERWAY
AO Panīleiakós

**Pirgo „Panīleiakós“** – Graikijos futbolo klubas iš Pirgo.

## Istorija
Klubo ištaskos siekia 1958 m. Rungtyniavo žemesniuose divizionuose.

1995 m. pirmą kartą pateko į aukščiausią šalies divizioną. Ilgam stipriausioje lygoje įsitvirtinti nepavykdavo.

2020–2021 m. sezone rungtyniavo mėgėjų lygoje, o čempionatas buvo nutrauktas dėl pandemijos.

## Pasiekimai

## Apranga
;Sportinės aprangos pokyčiai:
* Namuose žaidžia raudona apranga. 

## Emblema

Vaizdas:Panīleiakós logo.png|
Vaizdas:Panīleiakós logo 1958.png|


## Lietuviai
* Eivinas Zagurskas, saugas 2013 m.

## Išnašos

## Nuorodos
* [ Oficiali klubo svetainė]
* Facebook paskyra
* SOCCERWAY
* FLASHSCORE
* Transfermarkt
AO Proodeutikī́

**Koridalo „Proodeytikī́“** – Graikijos futbolo klubas iš Pirėjo priemiesčio Koridalo.

## Istorija
Klubo ištakos siekia 1927 m. Debiutavo aukščiausioje šalies lygoje 1959–1960 m., tačiau ilgam įsitvirtinti elito divizione nepavykdavo.

1962–1963 m. sezone buvo viena prasčiausių ekipų aukščiausioje lygoje, galutinėje komandų rikiuotėje liko penkiolikti ir po sezono perkelti į žemesnį divizioną.

2022–2023 m. debiutavo Antrojoje Superlygoje, tačiau Pietų grupėje liko dvyliktoje vietoje. Po sezono buvo perkelti į žemesnį divizioną.

## Emblema

Vaizdas:Proodeftiki.jpg|Ankstesnioji
Vaizdas:AO Proodeytikī́.png|Dabartinė

## Sezonai

|}

|}

## Pasiekimai

## Apranga
;Sportinės aprangos pokyčiai:
* Namuose žaidžia tamsiai raudona apranga. 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Ethnikós Astéras GAO

**Kesarianio „Ethnikós Astéras“** –  Graikijos futbolo klubasiš Atėnų priemiesčio Kesarianio.

## Istorija
Klubo ištakos siekia 1927 m. 

Savo laiku žaidė elito divizione, bet vėliau sekė kritimas į mėgėjišką lygmenį.

## Pasiekimai

## Garsesni žaidėjai
*  Petros Marinakis

## Žinomesni treneriai
*  Nikos Alefantos
*  Spyros Livathinos
*  Armandos Leimanis

## Išnašos

## Nuorodos
* Oficiali klubo svetainė
* SOCCERWAY
Trumpalių ežeras

: *Apie kitą ežerą tokiu pat pavadinimu [[Elektrėnų savivaldybė]]je – žr. [[Trumpalių ežeras (Elektrėnų sav.)]]*.

**Trumpalių ežeras** () – ežeras pietų Lietuvoje ir šiaurės rytų Lenkijoje. Mažesnioji vandens telkinio dalis (0,2 ha)  priklauso Palenkės vaivadijos Seinų apskrities Punsko valsčiui; didesnioji dalis (15,3 ha)  – Marijampolės apskrities Kalvarijos savivaldybės Sangrūdos seniūnijai.

Ežero ilgis iš pietvakarių į šiaurės rytus – 0,64 km, plotis – iki 0,38 km. Altitudė 179,5 m. Dubens šlaitai daugiausia aukšti, statūs, krantai su terasomis, apaugę miškais. Atabradas siauras, dugną dengia molis. Per ežerą teka Gasdos intakas Vaiponė.

Už kilometro į šiaurę stūkso *Pieščiakalnis* – aukštoka (210,8 m) kalva, nuo kurios atsiveria gražūs vaizdai į ežerą ir aplinkines vietoves. XX a. pradžioje prie ežero buvo išsidėstęs vienas – Trumpalio – kaimas, vėliau valstybinė siena perkirto kaimą į dvi dalis, o ežeras tapo saugomas pasieniečių. 2009 m. buvusio kaimo lietuviškoje dalyje (Trumpaliai) gyveno 4, o lenkiškoje (Trumpalis) – 53 gyventojai.

## Šaltiniai
Paneleusiniakós AÓ

**Elefsinos „Paneleysiniakós“** – Graikijos futbolo klubas iš Elefsinos.

## Istorija

## Pasiekimai

## Sezonai

|}

## Išnašos

## Nuorodos
* SOCCERWAY
Agrotikós Astīr PMAS

**Salonikų „Agrotikós“** () – Graikijos futbolo klubas iš Salonikų.

## Istorija
Agrotikos Asteras buvo įkurtas graikų pabėgėlių iš Mažosios Azijos, kurie anksčiau gyveno Smyrnyje. Klubo įkūrimo idėją sugalvojo grupė paauglių, gyvenančių Salonikuose, o jiems talkino graikų armijos karininkas Dimitris Kodikakis.

Svarbiausias sezonas klubo istorijoje buvo 2005–2006 m., kai klubas iškovojo „Gamma Ethniki“ trofėjų ir pateko į Graikijos taurės pusfinalį. Geriausiais žaidėjais šį sezoną tapo Nikos Kyzeridis ir Nikos Sakellaridis.

2005–2006 m. buvo sėkmingiausias sezonas klubo istorijoje. „Agrotikos“ tapo „Gamma Ethniki“ nugalėtojais ir pirmą kartą istorijoje pasiekė paaukštinimą į „Beta Ethniki“. Komanda iškovojo daug pergalių didele persvara (5-1 prieš Kavalą, 6-0 prieš Polykastro, daug kartų laimėjo 4-0). vėlesniais metais kovojo dėl išlikimo antroje pakopoje, kol iškrito į trečią pakopą.

2022–2023 m. sezone rungtyniavo Antrojoje Superlygoje.

## Sezonai

|}

|}

## Pasiekimai
* s pusfinalis (2006 m.)

## Apranga
; Sportinės aprangos pokyčiai.
* Namuose rungtyniauja balta žalia apranga. 

## Išnašos

## Nuorodos
* SOCCERWAY
Straižys

**Straižys** gali reikšti:

* Vytautas Straižys – Lietuvos astronomas;
* 68730 Straižys – asteroidas.
Vilniaus greitosios medicinos pagalbos stotis

**Vilniaus greitosios medicinos pagalbos stotis** (**Vilniaus GMP stotis**) – greitosios medicinos pagalbos stotis Vilniuje. Nuveža pacientus į artimiausią ligoninę Vilniuje. Siekiama, kad ligonių paskirstymas būtų proporcingas turimoms lovoms. GMP pastatas parduotas 2006 m. lapkričio mėn. bendrovei UAB „Eika“, patalpos nuomojamos. 2005 m. vyko nesutarimai tarp  GMP darbuotojų profesinės sąjungos ir vadovybės. Darbuotojai vieni kitus kaltino aferomis.

Adresas – Justiniškių g. 14, LT-01001, Vilnius.

## Šaltiniai
AÓ Trikala

**Trikalos AÓ** – Graikijos futbolo klubas iš Trikalos.

## Istorija
Klubas įkurtas 1963 m., kai susijungė du Trikalos futbolo klubai. (Achilleas ir Α.Ε.Τ. klubai.)

## Pasiekimai

## Sezonai

|}

|}

## Išnašos

## Nuorodos
* Oficiali klubo svetainė
* SOCCERWAY
AO Chalkīdóna

**Peristerio „Chalkidona“** – buvęs Graikijos futbolo klubas iš Peristerio. 

## Istorija
Klubo ištakos siekia 1930 m. Prisijungė prie Atromitos Peristeri klubo 2005 m.

## Pasiekimai

## Apranga
;Sportinės aprangos pokyčiai:
* Namuose žaidė juoda ornažine apranga. 

## Išnašos

## Nuorodos
* SOCCERWAY
Treriksresetas

**Treriksriosetas** (, , ) – vieta, kur susiduria Suomijos, Švedijos ir Norvegijos sienos, vadinamoji trijų sienų sankirta. Yra Laplandijoje, Skandinavijos kalnuose, nedideliame Goldajervio ežerėlyje. Tai labiausiai į šiaurę nutolusi Švedijos vieta ir labiausiai į vakarus nutolusi žemyninė Suomijos vieta.

Vietą 1897 m. atžymėjo Rusijos imperija, kaip sienos su Norvegija vietą. 1901 m. ribas patvirtino ir Švedija. 1926 m. ties sienų sankirta, ežere, pastatytas paminklas.
Pabaltijiečių kareivių ekstradicija iš Švedijos

**Baltijos šalių kareivių ekstradicija iš Švedijos** ( 'baltų ekstradicija'), taip pat **vokiečių ekstradicija** () – 1945–1946 m. Švedijos įvykdyta Vermachto kareivių ekstradicija į SSRS, tarp kurių buvo ir 146 kareiviai iš Baltijos šalių (7 estai, 130 latvių ir 9 lietuviai), kovoję nacistinės Vokietijos pusėje prieš SSRS. Švedijoje iš viso buvo apie 3000 internuotų Vokietijos kareivių, iš kurių 2520 buvo perduota SSRS ir 50 – Lenkijai. Apie 310 vyrų buvo perduota britams jų okupacinėje zonoje Vokietijoje. 80 vyrų išvengė perdavimo susižalodami, keletas pabėgo.

1945 m. birželio 2 d. SSRS pareikalavo, kad Švedija perduotų jai visus internuotus Vokietijos ir jos sąjungininkių kareivius. Sutarimas su Švedijos socialdemokratų vyriausybe pradžioje buvo slaptas, o jam patekus į viešumą jį palaikė parlamento socialdemokratų dauguma. Švedijos Komunistų partija norėjo išduoti SSRS visus civilius pabėgėlius iš Estijos, Latvijos ir Lietuvos.

## Baltijos šalių kareivių perdavimas
Didžioji dalis perduotų kareivių (149 iš 167) buvo latviai, pabėgę į Švediją iš Kuršo katilo. Švedijoje jie buvo internuoti ir laikomi internuotųjų stovyklose. Pabėgėliai buvo perduoti Sovietų Sąjungai 1946 m. sausio 25 d. Treleborgo uoste, kur jų laukė tarybinis garlaivis *Beloostrov*.

Pabaltijiečiai buvo sudėtingesnis atvejis nei vokiečių kareiviai, kadangi SSRS valdžia juos laikė savo piliečiais (po Baltijos valstybių prijungimo prie SSRS 1940 m.) ir kartu – „tėvynės išdavikais“. Internuotieji bijojo, kad jiems gresia mirties bausmės. Po visuotinio bado streiko, kai kurie baltiečiai bandė nusižudyti, du latvių kariai nusižudė.

Sovietų Sąjungai buvo perduota tik dalis internuotųjų kareivių, nes pagal kapituliacijos sutartį visi kareiviai turėjo likti buvimo vietoje, kur buvo kapituliacijos momentą. Todėl Švedija perdavė SSRS tik tuos Vokietijos kareivius, kurie į Švediją pateko po 1945 m. gegužės 8 d. Dar virš 36 000 civilių ir kareivių pabaltijiečių į Švediją pateko anksčiau, todėl ekstradicija jų nepalietė.

## Vertinimas
1970 m. *Johan Bergenstråhle* apie šią ekstradiciją sukūrė dokumentinį filmą „*Baltutlämningen*“ (angliškas pavadinimas *Baltic Tragedy* 'Pabaltijiečių tragedija'). Filmas buvo sukurtas pagal pirmąją garsaus švedų rašytojo Per Olov Enquist knygą „*Legionärerna: En roman om baltutlämningen*“ (1968) (angliškas pavadinimas: *The Legionnaires: A Documentary Novel* 'Legionieriai. Dokumentinis romanas'), kuri laimėjo Šiaurės Tarybos Literatūrinę premiją. P. O. Enkvistas dalyvavo kuriant scenarijų.

XX a. 10-tą dešimtmetį Švedijos vyriausybė pripažino, kad ši ekstradicija buvo klaida. 1994 m. birželio 20 d. grupė dar surastų gyvų iš išduotųjų baltiečių (34 latviai, 4 estai ir 1 lietuvis) buvo pakviesti į Švediją, kur Karališkuosiuose rūmuose Stokholme juos priėmė Švedijos karalius Karolis XVI Gustavas ir Švedijos užsienio reikalų ministrė *Märta Margaretha af Ugglas*. Karalius ir užsienio reikalų ministrė atsiprašė buvusių kareivių dėl ekstradicijos į stalininę TSRS.

## Šaltiniai

## Nuorodos
* Svenskt Militärhistoriskt Bibliotek 
* The Sweden Tragedy
Sariselkė

**Sariselkė** (, ) – kalvynas šiaurės rytų Suomijoje, Laplandijoje. Susidarė prieš 9500 metų, atsitraukus ledynui. Aukštis iki 718 m (Sokosti kalva). Sudaryta daugiausia iš granulito. Tai populiari slidinėjimo, žygiavimo vieta. Dalis priklauso Urho Kekoneno nacionaliniam parkui.
Sibirinis kėnis

**Sibirinis kėnis** (*Abies sibirica*) – pušinių (*Pinaceae*) šeimos spygliuočių medžių rūšis. Paplitęs Azijoje rytuose nuo Volgos upės ir į pietus nuo 67°40' ilgumos, Turkestane, Mongolijoje ir Kinijos provincijose – Sindziango šiaurės rytuose ir Heilongdziange. Lietuvoje auginamas kaip dekoratyvinis medis, sodybose ir parkuose. 

Auga šaltame klimate taigoje 1900–2400 m aukštyje virš jūros lygio. Mėgsta drėgną kalnų arba paupių dirvožemį.
Gerai auga paunksmėse ir atsparus šalnoms. Išgyvena šaltyje iki −50 °C. Retai išgyvena daugiau kaip 200 metų dėl grybų sukelto medienos puvimo.

Sibirinis kėnis paprastai užauga iki 30-35 m aukščio. Kamieno skersmuo iki 0,5-1 m. Laja kūgiška.
Žievė nuo pilkai žalsvų iki pilkai rudų atspalvių, glotni su sakų pūslėmis. Spygliai vidutiniškai 2-3 cm ilgio ir 1,5 mm pločio, minkšti ir labai aromatingi. Kankorėžiai cilindriniai 5-9,5 cm ilgio ir 2,5-3,5 cm storio. Subręsta iki rudens vidurio, o jų spalva pasikeičia nuo melsvos iki rudos ar tamsiai rudos. 7 mm ilgio sėklos turi trikampį 0,7-1,3 cm ilgio sparnelį. Jos išbyra subrendus ir subyrėjus kankorėžiui.

Varietetas:
* *Abies sibirica* var. *sibirica* (aprašyta aukščiau).
* *Abies sibirica* var. *semenovii* (B. Fedtschenko) Farjon. Auga Kirgizijoje. Kankorėžiai geltonai rudi, platesniais žvyneliais nei var. *sibirica*.

Iš spyglių išgaunamas eterinis aliejus yra naudojamas aromaterapijoje ir kvepalų gamyboje. Mediena minkšta, lengva ir silpna. Ji naudojama statyboms, baldų ir popieriaus gamybai.

## Šaltiniai
* Conifer Specialist Group 1998. Abies sibirica. IUCN 2009. IUCN Red List of Threatened Species. Version 2009.2. http://www.iucnredlist.org. Žiūrėta 2009-12-28.

## Nuorodos
* Gymnosperm Database 
* Flora of China
* Plants For A Future
Migvašos nacionalinis parkas

**Migvašos nacionalinis parkas** (, ) įsikūręs Gaspės pusiasalyje, rytinėje Kanados Kvebeko provincijoje. Pusiasalį nuo likusios provincijos dalies skiria Šv. Lauryno upė, tapusi šiaurine parko siena.
  
Šiandien ši teritorija yra apaugusi drebulynais, beržynais ir eglynais, tačiau prieš 370 milijonų metų dabar atšiaurioje pusiasalio pakrantėje driekėsi tropinės upės žiotys, o šitame potvynio vandenyje plaukiojo daugybė žuvų. Vienos turėjo šarvus, kitos dyglius, o trečios – plaučius ir pelekus, dėl kurių galėjo padaryti svarbų evoliucijos šuolį. Šios žuvys persikėlė į krantą ir evoliucionavo į keturkojus, oru kvėpuojančius sausumos gyvūnus.
  
Migvašos nacionaliniame parke saugoma didžioji dalis devono periodo fosilijų. Jo svarba pripažinta 1999 metais, įtraukiant šią vietovę į UNESCO pasaulio paveldo sąrašą. Fosilijų klodai buvo rasti 1842 m., jos išsiuntinėtos į įvairius pasaulio universitetus ir muziejus, tarp jų ir Britų muziejų Londone. Pakrančių uolos susiformavo iš senovnių pilkųjų uolienų, kurias sudarė smiltainio ir dumblo sluoksniai. Juose rasta įstrigusių senovinių rūšių augalų ir gyvūnų fosilijų, tarp jų ir viena iš seniausių pasaulyje žydinčių augalų rūšių. Žinoma, Migvašos nacionalinis parkas labiausiai garsėja 21 žuvų fosilijų rūšimi.
  
Gamtos istorijos muziejus, esantis parke, saugo puikią fosilijų kolekciją. Tai vienas iš pagrindinių pasaulio paveldo kampelių, kur yra nustatyta ir suklasifikuota daugiau negu 5000 fosilijų bei sudarytas jų kompiuterinis katalogas.
Jonavos sakralinės muzikos mokykla

**Jonavos sakralinės muzikos mokykla** - mokykla, veikusi Jonavos rajone. Direktorė - Jonavos muzikė chorvedė Rasa Daunorienė (g. 1966 m.). Veikė apie 1996-1998 m. Išregistruota 1998 m. rugsėjo 1 d.

Adresas - Kosmonautų g. 15, Jonava.

## Šaltiniai
Kenkemeenas

**Kenkemeenas** (, ) – upė Laplandijoje; Muonionjokio (Tornės baseinas) viena ištakų. Išteka iš Kilpisjervio ežero, telkšančio Skandinavijos kalnuose. Teka į pietryčius, per visą savo ilgį sudaro Suomijos – Švedijos valstybinę sieną. Ties Markinos kaimu susilieja su iš Suomijos pusės atitekančiu Letasenu ir sudaro Muonionjokį.
Kilpisjervis

**Kilpisjervis** (, ) – ežeras Laplandijoje, Skadinavijos kalnuose, Suomijos ir Švedijos teritorijose, 2,5 km nuo Treriksreseto (trijų sienų sandūros). Telkšo 472 m aukštyje virš jūros lygio. Ežerą supa Skandinavijos kalnų feldai, tarp jų ir Sanos feldas. Kilpisjervis per metus vidutiniškai būna užšalęs 223 dienas. Išteka Kenkemeeno upė, priklausanti Tornės baseinui. Pagrindinė gyvenvietė prie ežero – Kilpisjervis (Suomija).
Butano transportas

**[[Butanas|Butano]] transporto** sistemą sudaro kelių ir oro transportas. Šalyje veikia tik vienas tarptautinis oro uostas – Paro oro uostas.

## Istorija
Iki 1961 m. šalyje nebuvo asfaltuotu kelių, todėl vyravo keliavimas pėsčiomis ar raitomis. Dėl tokios itin nepatogios transporto sistemos Butano vyriausybė pradėjo keleto etapų kelių plėtros sistemą. Pirmojo plėtros etapo (1961 - 1966 m.) buvo pastatytas pirmasis asfaltuotas kelias. Tai buvo 175 kilometrų kelias tarp Paro ir Timpu. Vėliau statyboms vykdyti buvo atgabenti 30 000 darbininkų iš Indijos ir Nepalo.

Apie 1975 m. šalyje jau buvo nutiesta 1500 kilometrų kelių. Beveik visi nutiesti rankiniu būdu. Dėl kalnuoto Butano reljefo, daugelis kelių yra palei upes. Pagal šeštąjį plėtros planą Butano vyriausybė, bendradarbiaujant su Indijos valdžia, ketina plėsti ir statyti kelius palei penkias pagrindines šalies upes.

## Geležinkelis
2008 m. Butanas neturėjo geležinkelio sistemos. 2006 m. Butanas ir Indija pasirašė planą, pagal kurį Butane bus statoma geležinkelio sistema ir jungiama su Indiją.

## Išnašos
Simojokis

**Simojokis** () – upė šiaurės Suomijoje, Šiaurės Ostrobotnijos regione. Išteka iš Simojervio ežero. Teka į pietvakarius, prateka grupę nedidelių ežerų. Įteka į Botnijos įlanką ties Simo gyvenviete.

Upė sekli, slenkstėta. Vagos plotis žemupyje 70 – 150 m. Gausu lašišų.
Simojervis

**Simojervis** () – ežeras šiaurės Suomijoje, Laplandijoje, Ranua savivaldybėje. Ilgis ~40 km. Kranto linija labai vingiuota, aplink plyti miškai. Ežere yra ~60 salų, iš kurių didžiausia – Porosaris. Išteka Simojokio upė. Ežero vanduo švarus, jame gyvena įvairios žuvys (sykai, seliavos, upėtakiai ir kt.). Iš vandens paukščių sutinkami juodakakliai narai, gulbės giesmininkės.

Simojervio pakrantėse įsikūrę turistų nameliai. Didesnės gyvenvietės – Sesilahtis, Pohjalahtis.
Mikro šogis

**Mikro šogis** (; taip pat vadinamas **aguoniniu šogiu**) - modernus šogio variantas.
## Žaidimo taisyklės
### Reikmenys

Mikro šogis žaidžiamas ant 4x5 lentos.
Žaidimo figūros:

* 1 karalius;

* 1 rikis;

* 1 auksinis generolas;

* 1 sidabrinis generolas;

* 1 pėstininkas.

Visų figūrų ėjimai yra tokie patys kaip ir standartinio šogio.
### Pradinis figūrų išsidėstymas

### Evoliucionavimas

Mikro šogyje taip pat kaip ir standartiniame šogyje figūros gali evoliucionuoti. Priešingai negu standartiniame šogyje, figūros gali evoliucionuoti bet kada ir bet kada atsiversti.
*Karalius neevoliucionuoja;

*Sidabrinis generolas virsta ietininku;

*Rikis virsta auksiniu generolu;

*Auksinis generolas virsta bokštu;

*Pėstininkas virsta žirgu.
### Figūrų atsigaivinimas

Taip pat mikro šogyje galima atsigaivinti nukirstas figūras. Per žaidimą galima atsigaivinti ne daugiau kaip dvi figūras ir atgaivintas pėstininkas negali matuoti.

## Nuorodos

*Chessvariants.com
Jonavos apdaila

UAB **Jonavos apdaila** – statybos ir apdailos bendrovė Jonavos rajono savivaldybėje. Direktorius – Petras Gidžiūnas. 106 darbuotojai. Įstatinis kapitalas – 0,26408 mln. Lt (2009 m.). Bendrieji statybos darbai – žemės darbai; surenkami, juostiniai ir monolitiniai pamatai; surenkami ir monolitiniai gelžbetoniniai pastatų karkasai; mūro darbai; sutapdinti ir šlaitiniai įvairių tipų stogai. Apdaila – visų tipų grindų įrengimas; išorės ir vidaus sienų tinkavimas, glaistymas ir dažymas, taikant įvairias apdailos sistemas; visų tipų pakabinamų lubų įrengimas; langų ir durų pastatymas. Turi atestatą statyti (atlikti darbus) ypatingos svarbos objektams. Renovavo Jonavos mokyklas. 94 darbuotojai (2006 m.).

Adresas – Kauno g. 4 Jonava, LT-55176.

## Istorija
1967 m. įkurtas Jonavos chemijos statybos trestas.

1990 m. trestas reorganizuotas į VĮ „Jonavos statyba".

1991 m. VĮ „Jonavos statyba“ padalinta į savarankiškas 5 įmones (VĮ „Apdaila Nr. 1", VĮ „Apdaila Nr. 2", VĮ „Apdaila Nr. 3", VĮ „Apdaila Nr. 4" ir VĮ „Apdaila Nr. 5"). 1993 m. VĮ „Apdaila Nr. 3" (kaip ir kitos) privatizuota.

1994 m. įkuriama AB „Jonavos apdaila".

1998 m. reorganizuojama į UAB „Jonavos apdaila".

2022 m. įmonė likviduota.

## Šaltiniai

## Nuorodos
* Oficialus UAB „Jonavos apdaila" tinklalapis  (lietuvių k.)
Nicolas Hulot

**Nicolas Hulot** (g. 1955 m. balandžio 30 d. Lilyje, Prancūzijoje) – populiarių Prancūzijos TV laidų "Ušuaja – ekstremalių pojūčių žurnalas", "Okavango operacija" ir "Ušuajos gamta" – vedėjas. Dėl savo vedamos laidos "Ušuajos gamta" tapęs plačiai žinomu asmeniu ir aktyviai dalyvaudamas gamtosaugos veikloje, savo populiarumą jis siekia panaudoti ekologijos srityje. 1990 m. jis įkūrė Ušuajos fondą, kuris 1995 m. buvo pervadintas į Nicolas Hulot fondą gamtai ir žmonijai. Šiuo metu jis yra šio fondo pirmininkas.

N. Hulot televizijos laida "Ušuaja – Ekstremalių pojūčių žurnalas" pradėta rodyti 1987 metų rugsėjį per Prancūzijos TV kanalą TF1. Anglų kalba ši laida vadinama "Ušuaja: didžiausias nuotykis", kuri pradėta rodyti per NBC, CNBC kanalus ir tarptautiniuose Discovery kanalo padaliniuose.

## TV laida Ushuaia

Pirmasis šios laidos pavadinimas "Ušuaja – Ekstremalių pojūčių žurnalas" () ir pagrindinis laidos akcentas buvo ekstremalių sporto šakų pristatymas. Kiekviena laida buvo skirta vis kitai ekstremalaus sporto šakai: šuoliui su parašiutu, sklandymui, nardymu, oro balionų ar snieglenčių sportams. Šios sporto šakos visuomet buvo pristatomos tolimiausiuose egzotiškuose pasaulio kampeliuose. Laikui bėgant, laida kito vis labiau akcentuojant keliones po nežinomus pasaulio kampelius, originalius ir ekologiškus keliavimo būdus, nematytų kultūrų pažinimą.

Dabar N. Hulot kelionės forma pristato tam tikra pasaulio regioną, dažniausiai lydimas specialisto (kokio nors mokslininko). Kiekviena laida turi vieną temą ir gali būti sudaryta iš kelių skirtingų reportažų.

Kiekviena laida siekiama kalbėti apie ekologijos klausimus, kviečiama keliaujant nesutrikdyti ekosistemos pusiausvyros. Taigi anksčiau ekstremalus sportas buvęs laidos objektas šiandien tėra priemonė, kuria keliaujama po pasaulį. Šis televizijos žurnalas siekia stebinti, atskleisti kitokius keliavimo būdus.

## Ekologinis paktas
   
N. Hulot parašė Ekologinį paktą (Jame žurnalistas pateikia aiškų mūsų planetos paveikslą – aštuonios ekosistemos (miškai, vandenynai, dykumos, ašigaliai, kalnai, pelkynai, lygumos, miestai), apibūdinamos pabrėžiant jų ypatumus, juose gyvenančias gyvūnų rūšis ir žmogaus įtaką kiekvienai ekosistemai. N. Hulot politines pažiūras kritikavo daugybė komentatorių ir aktorių. Neekonominio augimo ir politinės ekologijos šalininkai viešai pasmerkė jo naudojimąsi žiniasklaida bei didelių firmų, kaip EDF, L’Oréal ar Rhone-Poulenc, lėšomis, nekreipdami dėmesio į tai, jog už "Ušuaja" pavadintos kosmetikos priemones (dušo želė, šampūnus ir t. t.) gautos lėšos skiriamos neturtingiems Afrikos kaimams padėti, o už tuo pačiu pavadinimu sukurtos kelionių agentūros siūlomas išvykas surinkti pinigai aukojami įvairių rezervuarų statymui ar kitai pagalbai neturtingoms šalims.

Nepaisant politinių partijų kritikos, žurnalistas išliko populiarus žiūrovų tarpe. Jis sugebėjo papirkti daugomos prancūzų ir kitų prancūzakalbių šalių gyventojus laidų paprastumu.

## Nuorodos
* Ushuaia oficiali svetainė  (pranc.)
* Ekologijos paktas  (pranc.)
Jonatex

**Jonatex** - buvusi didžiausia tekstilės bendrovė Jonavos rajone, didžiausias angliško kapitalo tekstilininkas Lietuvoje (2001 m.), viršutinių rūbų siuvimo įmonė Jonavoje. UAB „Jonatex" įstatinis kapitalas siekė 10 mln. Lt (LR URM duomenimis). Dirbo 495 darbuotojai (2004 m. lapkričio mėn.). 

Direktorius - Donetas Karčiauskas.

Adresas - Kosmonautų g. 50, LT-55142, Jonava.

## Veikla
1996 m. vasario 7 d. įmonė buvo įregistruota.

2000 m. kartu su Kauno siuvimo bendrove UAB „Doritex" per savaitę užsakovams patiekdavo daugiau kaip 20 000 vienetų įvairių moteriškų viršutinių drabužių. 430 darbuotojų per savaitę pasiūdavo 5 000 moteriškų švarkų, paltų bei 5 000 6 000 sijonų ir kelnių (2001 m.).

2008 m. spalio 30 d. buvo atleisti visi 172 darbuotojai - 98 siuvėjai, 31 lygintojos, 5 siuvimo technologai, 9 kontrolieriai, 2 audinių klojėjai, 1 paklijuotojas, 2 sukirpėjai, 4 siuvimo meistrai, 2 sandėlininkai, 2 buhalteriai, 2 mechanikai, 4 valytojos, 4 apsaugos darbuotojai. Bankroto byla iškelta 2008 m. (Kauno apygardos teisme). 

2010 m. įmonė bankrutavo (vienas paskutinių bankrutuojančios UAB „Jonatex“ kreditorių komiteto posėdžių - 2010 metų sausio 14 d. Bankroto administratorius - UAB „Įmonių bankroto administravimo ir teisinių paslaugų biuras“). 

2010 m. gegužės 20 d. įmonė buvo išregistruota.

## Šaltiniai
Turanas (Konano pasaulis)

**Turanas** - išgalvotas regionas, karalystė R. E. Howardo sukurtame Konano pasaulyje.

## Geografija
Turano karalystė yra pietvakariniame Vilajeto jūros krante. Joje gyvena hyrkaniečiai - tamsūs, aukšti, liekni žmonės. Tarp Turano ir Vakarų karalysčių yra plačios stepės, o pačioje šiaurėje ir pačiuose pietuose - dykumos.

Turanas garsėje savo plėšikais ir galingais turaniškais lankais. Moterys dėvi čadras. Drabužiai, net prasčiokų ir vergų, dažnai šilkiniai.

## Kilmė
Manoma, kad Hovardas, aprašinėdamas Turaną, turėjo omenyje maždaug istorinį Turaną, atitinkanti Timūridų, Sasanidų imperijas ar Mogolų imperiją. Turano karalystės miestų pavadinimai (*Aghrapur*, *Sultanapur*, *Shahpur*) dažnai persiški. Karaliaus *Yezdigerd* vardas, matyt, paimtas iš Sasanidų karaliaus *Yazdegerd III*. Karaliaus *Yildiz* vardas kilęs iš  'žvaigždė'.

Miestas *Khawarizm* galbūt atitinka Chorezmą (), o *Khorusun* - Chorasano regioną Irane ().

## Nuorodos
* Hyborėjos laikų pasaulio žemėlapis. Dešinėje, kairiajame Vilajeto jūros krante yra Turano karalystė.
* Turano žemėlapis
Balzaminis kėnis

**Balzaminis kėnis** (*Abies balsamea*) – pušinių (*Pinaceae*) šeimos spygliuočių medžių rūšis. Paplitęs Šiaurės Amerikoje – didžiojoje rytų ir centrinės Kanados dalyje ir JAV šiaurės rytuose.

Užauga iki 14-20, rečiau iki 27 m aukščio. Laja siaura, kūgiška. Jaunų medžių žievė glotni, pilka, su sakų pūslėmis. Medžiui senstant, žievė tampa šiurkšti ir suplyšinėjusi. Spygliai plokšti, vidutiniškai 1,5-3 cm ilgio, tamsiai žali, su šiek tiek smailėjančiomis viršūnėlėmis. Kankorėžiai statmeni, 4-8 cm ilgio. Subręsta rugsėjo mėnesį, o jų spalva pasikeičia nuo tamsiai violetinės iki rudos. Sparnuotos sėklos išbyra subrendus ir subyrėjus kankorėžiui.

Varietetas:
* *Abies balsamea* var. *balsamea* (balzaminis kėnis) – vidiniai – sėkliniai žvyneliai trumpi, jų nesimato po uždarais išoriniais – dengiamaisiais žvyneliais. Auga visame rūšies areale.
* *Abies balsamea* var. *phanerolepis* (Kanano kėnis) – vidiniai – sėkliniai žvyneliai ilgesni, jie kyšo iš po uždarų išorinių – dengiamųjų žvynelių. Paplitę rūšies arealo petryčiuose – nuo pietų Kvebeko Kanadoje iki Vakarų Virdžinijos JAV. Pavadinimas „Kanano kėnis“ kilęs nuo Kanano slėnio Vakarų Virdžinijoje. Kai kurie botanikai laiko šį varietetą natūraliu balzaminio kėnio ir dervingojo (frazerio) kėnio (*Abies fraseri*) hibridu.

Tai maisto žaliava briedžiams, Amerikos raudonosioms voverėms, kryžiasnapiams ir zylėms. Spyglius ėda kai kurių drugių vikšrai.

Balzaminis kėnis yra populiariu Kalėdų medžiu, ypatingai JAV šiaurės rytuose. Sakai naudojami Kanadietiškam balzamui (terpentino rūšis) gaminti ir tradiciškai naudojami kaip priemonė nuo peršalimo, klijai stiklui ir optinių instrumentų komponentams. Mediena naudojama popieriaus gamybai. Balzaminio kėnio aliejus yra JAV Aplinkos apsaugos agentūros (EPA) patvirtinta natūrali priemonė apsaugai nuo graužikų.

Balzaminis kėnis yra Naujojo Brunsviko provincijos Kanadoje emblema.

## Šaltiniai

* Conifer Specialist Group 1998. Abies balsamea. IUCN 2009. IUCN Red List of Threatened Species. Version 2009.2. http://www.iucnredlist.org. Žiūrėta 2009-12-28.
* Flora of North America
* Karen Legasy, Shayna LaBelle-Beadman & Brenda Chambers. *Forest Plants of Northeastern Ontario*. Lone Pine Publishing / Queen's Printer for Ontario, 1995.

## Nuorodos
* Winter ID pictures
* Compiled images
Petejevesio bažnyčia

**Petevejesio bažnyčia** () – medinė bažnyčia Suomijoje, Petejevesyje. 1994 metais bažnyčia buvo įrašyta į UNESCO paveldo sąrašą. Jos statybos metai – nuo 1763 iki 1765 metų. Ji yra skandinaviško stiliaus liuteronų bažnyčia, kurioje persipynę seni gotikos elementai ir renesanso architektūrinis stilius.
Meidžin

**Meijin** () - vienas iš septynių šogio titulų ir yra pats prestižiškiausias iš visų (kartu su Riuo).

Žodis „meijin“ iš japonų kalbos reiškia „puikus žmogus“ („mei“ (名) = puikus, „jin“ (人) = žmogus).

Dabartis čempionas - Jošiharu Habu.
## Nugalėtojai
Operacija Vesna

**Operacija „Vesna“** () – Tarybų Sąjungos 1948 m. gegužės 22-23 dienomis įvykdyta operacija. Jos tikslas – „nacionalistinių grupuočių Lietuvoje susilpninimas ir likvidacija“. Operacijos metu iš Lietuvos ištremti partizanai, jų šeimų nariai, kiti antitarybiniai veikėjai, ūkininkai, kuriuos sovietai vadindavo buožėmis. Iš viso ištremta nuo 39 766 iki 39 905 žmonių. Operacija įvykdyta TSRS Ministrų tarybos nutarimu Nr. 417-160-vc.

## Išnašos
Rinkos aikštė

**Rinkos aikštė** – didžiausio tiražo Kėdainių rajono *laikraštis miestui ir kaimui*, einantis nuo 1995 m. lapkričio 24 d. Kėdainiuose, Josvainių g. 41, LT-57267, Kėdainiai.

## Istorija
Leidžia UAB „Rinkos aikštė“. Leidžiamas 3 kartus per savaitę.  Laikraštis prenumeruojamas bei platinamas mieste ir kaime. Tiražas 1997 m. – 2000 egz., 2008 m. – 6 500 egz. Turi spaustuvę, kurioje spaudžiami ir aplinkinių rajonų leidiniai („Jonavos kraštas“, „Naujienos“ ir kt.).

UAB „Rinkos aikštė“ direktorė, laikraščio vyr. redaktorė – Vitalija Surgautienė.

## Šaltiniai

## Nuorodos
Oficialus UAB „Rinkos aikštė“ tinklalapis
Trys tyrieji

**Trys tyrieji** (kin.: 三清 *Sānqīng*) – kinų mitologijos dievybių grupė, aukščiausios dievybės vėlyvojoje mitologijoje.

Ši dievybių triada pradėjo formuotis apie II a., kuomet buvo sudievintas Laodzi (jis tapo vienu tyrųjų), ir galutinai susiformavo iki XI a, t. y. Song dinastijos.

Filosofinis šių dievybių pagrindas remiasi Daodedzingo tekstu, kuris sako: „Dao sukūrė Viena (t. y. Taiči), Vienas sukūrė Du (t. y. In ir Jang), Du sukūrė Tris, Trys sukūrė begalybę būtybių“. Trys tyrieji ilgainiui ėmė būti tapatinami su trinare pasaulio samprata ir ėmė simbolizuoti atskiras laiko, pasaulio, alchemijos ir medicinos sritis. Šios dievybės buvo tapatinamos su atskirais dangaus sluoksniais, kurie tapo dievybių sinonimais.

Iš pradžių svarbiausiu tarp Tyrųjų laikytas Daode Tianzun (Laodzi), o vėliau jį išstūmė Yuanshi Tianzun. Apie XI a. Trijų tyrųjų funkcija Taoizmo panteone sumenko, juos išstūmė Nefrito imperatorius.
Stygija

**Stygija** () – išgalvota šalis Hyborėjos laikų Žemėje, kuri yra Roberto E. Hovardo sukurto pasaulio, aprašyto Konano Barbaro cikle, dalis.

Stygija – viena iš pietinių šalių tų laikų Žemėje. Ankstesniais laikais Stygijos teritorija apėmė ir Šemą, Ofirą, Korintiją ir dalį Koto.

Stygai tamsaus gymio, juodaplaukiai. Jie laikomi labai paslaptingais, linkusiais užsiiminėti mistiniais menais. Stygų visuomenėje daug kerėtojų. Jie dažniausiai garbina dievą Setą.
Knygose apie Konaną stygai laikomi viena iš paprastų tautų, kurioje yra tiek gerų, tiek blogų žmonių.

Manoma, kad Stygija buvo sugalvota remiantis senovės Egiptu. Šalies pavadinimas  sukurtas iš būdvardžio  'Stikso', kur Stiksas – viena iš Hado upių graikų mitologijoje.

## Nuorodos
* Stygai (stygians)  (žaidimo „Age of Conan“ svetainė)
Žušou

**Žušou** () – kinų mitologijoje metalo dievas, vienas iš penkių pasaulio šalių dvasių, viešpataujantis Vakaruose ir globojantis rudenį.

Žušou buvo laikomas Šaohao sūnumi, ir jo pirmasis vardas buvo **Gai**. Kuomet jo tėvas paskirtas Vakarų imperatoriumi, Žušou jam ėmė padėti. Jis gyveno ant Ju kalno (泑山) ir kontroliuodavo saulėlydžius. Dėl to jo kitas vardas buvo **Hongvangas** (红光), t. y. „raudonasis spindulys“.

Žušou išvaizda buvo neįprasta: tai buvo žmogiška būtybė su tigro nagais, apaugusi baltu kailiu. Jis atrodė grėsmingai, laikydavo kirvį ir tvarkė bausmes.
Gediminas Žylė

**Gediminas Žylė** (g. 1988 m. lapkričio 24 d. Klaipėdoje) – Lietuvos krepšininkas, rungtyniaujantis Ispanijos Meliljos „Melilia BC“ komandoje.

Gediminas Žylė gimė 1988 m. lapkričio 24 dieną Klaipėdoje, vėliau su tėvais persikraustė į Mažeikius, kur mokėsi Mažeikių Senamiesčio pagrindinėje mokykloje, bei Mažeikių Merkelio Račkausko gimnazijoje. Krepšinio pagrindus gavo Mažeikių Sporto Mokykloje, 2006 metais persikraustė į gimtąją Klaipėdą, kur atstovavo Klaipėdos „Naftos-Uni-Laivitės" komandai, 2009 metais metais buvo paskolintas Klaipėdos „Neptūnui", kurį tais pačiais metais paliko pasirašęs kontraktą su naujai susikūrusiu Kauno „Triobet" klubu. Šiuo metu žaidžia
Kauno „Aisčių" komandoje. G. Žylė taip pat atstovauja Mykolo Romerio universitetui LSKL varžybose, 2008–2009 sezone tapo naudingiausiu LSKL savaitės krepšininku , surinkęs 30 naudingumo balų paverždamas šį titulą iš Deivido Gailiaus surinkusio 29 naudingumo balus.

## Nuorodos
* [Žaidėjo profilis [LKL] svetainėje] 

## Šaltiniai
Man Must Die

**Man Must Die** - Škotijos death metalo grupė iš Glazgo.

## Grupės nariai
### Dabartiniai nariai
* Joe McGlynn - vokalas
* Alan McFarland - gitara
* Danny McNab - gitara
* Matt Holland - mušamieji

### Buvę nariai
* John Lee - mušamieji

## Diskografija
* *[[...Start Killing]]* (2004)
* *[[The Human Condition]]* (2007)
* *[[No Tolerance For Imperfection]]* (2009)

## Nuorodos
* http://www.myspace.com/manmustdie
*
Tuonela

**Tuonela** – mirusiųjų, požemių pasaulis suomių mitologijoje. Estų mitologijoje vadinamas Tonela arba Manala.

Kelias į Tuonelą veda per galingą sūkurį šiaurės ašigalyje. Į jį mirusiųjų vėles nuneša paukščiai. Ten patenka tiek gerosios, tiek blogosios vėlės. Tuoneloje vėlės miega, tai negyvas, šaltas pasaulis. Iš gyvųjų į Tuonelą gali patekti tik šamanas – transo metu jis nueina į požemių pasaulį ir gali išgirsti protėvių atsakymą. Tačiau jo kelyje gausu kliūčių, reikia perplaukti Tuonio upę. Grįžti taip pat sunku. Tonelos valdovai yra Tuonis ir Tuonetara.

Kalevaloje pasakojama kaip į Tuonelą keliavo burtininkas Veinemeinenas. Grįžęs jis prakeikė visus, kurie bandys ten įžengti gyvi.

Krikščionybės laikais Tuonela susieta su krikščionių pragaru.
Goumangas

**Goumangas** (kin.: 句芒 *Goumang*) – kinų mitologijoje medžių dievas, vienas iš penkių pasaulio šalių dvasių, viešpataujantis Rytuose ir globojantis pavasarį.

Goumangas, kaip ir Žušou, buvo laikomas Šaohao sūnumi, ir jo pirmasis vardas buvo **Čongas** (重 *Chong*). Kuomet jo tėvas paskirtas Vakarų imperatoriumi, Goumangas liko Rytuose ir padėjo Rytų imperatoriui Taihao.

Goumango išvaizda buvo neįprasta: jis turėjo paukščio kūną, o jo veidas buvo kvadratinis. Taip pat sakoma, kad jis vilki baltai ir jodinėja dviem drakonais

## Nuorodos
Pielinenas

**Pielinenas** () – ežeras Suomijoje, Šiaurės Karelijos regione. Ketvirtas plotu Suomijoje.

Ežeras tyvuliuoja 94 m virš jūros lygio, yra 120 km ilgio ir 40 km pločio. Pielinene yra daug salų.

Šiaurinėje ežero pakrantėje įsikūręs Nurmeso miestas, rytinėje pakrantės pusėje – Lieksos miestas. Prie vakarinio Pielineno kranto – Koli nacionalinis parkas.
 
Ežero vardu pavadintas asteroidas *1536 Pielinen*.
Tuonis

**Tuonis** () – suomių mitologijoje – požemių pasaulio Tuonelos dievas. Jo žmona – Tuonetara. Turi keletą vaikų, iš jų minimi ligų deivė Loviatara, skausmo deivė Kivutara, kančios deivė Vamatara.

Tuonis su Tuonetara pasveikina atvykusias mirusiųjų sielas. Dešinėje rankoje laiko ąsotį pilną kirmėlių ir varlių.
Tuonetara

**Tuonetara** () – suomių mitologijoje – požemių karalienė, mirties, tamsos deivė, gyvenanti Tuoneloje. Dievo Tuonio sugyventinė. Turi blogį nešančias dukras Loviatarą, Kivutarą, Vamatarą. Atvykusias mirusiųjų vėles pasveikina su ąsočiu, pilnu kirmėlių ir varlių.

Tuonetara yra Louhi sesuo.
Loviatara

**Loviatara** () – suomių mitinė dievybė, baisiausia iš požemių valdovo Tuonio dukterų. Vaizduojama kaip sena, akla, apsukri ragana, blogio, nelaimių įsikūnijimas. Ji turi devynis vaikus – devynias negandas, skirtas žmonėms. Minima Kalevaloje.

Nesutariama, ar Louhi yra atskira dievybė, ar Loviataros sinonimas.
Houtu

**Houtu** () – kinų mitologijoje žemės dievybė, viena iš penkių pasaulio šalių dvasių, viešpataujanti centre. Huangdi padėjėjas. Nors ankstyviausi šaltiniai mini Houtu kaip vyriškos lyties dievybę, ilgainiui ji tapo moteriška.

Houtu kilmės mitų yra keli. Jis buvo laikomas vandens dievo Gongongo sūnumi ir garbintas už tai, kad sugebėjo tvano metu atkovoti žmonėms žemių. Dėl to pradėtas garbinti kaip žemės dievybė. Kitame mite jis kildinamas iš imperatoriaus Yu, kuris irgi sutramdė tvaną. Ču dainose jis minimas kaip Pragaro (Youdu) valdovas ir turėjo padėjėją Tubo.

Imperiniu laikotarpiu Houtu priskirta globoti pasaulio centrą ir padėti Huangdi. Han dinastijos laikais Houtu pastatyta šventykla, ir deivė imta garbinti valstybiniu mastu: jai padėkos išreikšti ateidavo daug imperatorių. Tuo metu dievybė galutinai įgijo moteriškus bruožus, vaizduojama su moteriška karūna, jos suknia puošiama feniksais.

Deivė globoja ne tik žemės stichiją, bet jai meldžiamasi ir kaip visapusiškai pagalbininkei ir globėjai.

## Nuorodos
Devynios negandos

**Devynios negandos** – suomių mitologijoje – negandos, nešamos blogio, chaoso, nelaimių deivės Loviataros. Tai devyni sūnūs, kurie užgimė iš vėjo (arba siaubūno Iku-Turso).

* *Pistos* – džiova;
* *Ähky* – diegliai;
* *Luuvalo* – podagra;
* *Riisi* – kaulų suminkštėjimas;
* *Paise* – opa;
* *Rupi* – niežai;
* *Syöjä* – vėžys;
* *Rutto* – maras.

Devintoji neganda yra neįvardijama, tačiau ji blogiausia už visas. Kitur yra išvardijamos devynios ligos, o dešimtoji paliekama paslaptinga. Dažnai įvardijami supoetinti pavadinimai.

Kalevaloje deivė Louhi išsiunčia negandas į Kalevą, tačiau jas nugali Veinemeinas.
Ūsima

: *Šis straipsnis – apie dabartinį Suomijos administracinį vienetą. Apie istorinę provinciją žiūrėkite [[Ūsima (istorinė provincija)]]*

**Ūsima** (, ) – regionas pietų Suomijoje. Regiono sostinė – kaip ir visos Suomijos – Helsinkis. Iki 2009 m. įėjo į Pietų Suomijos provinciją. 2011 m. prie regiono prijungta Rytų Ūsima.

## Savivaldybės

Regioną sudaro 21 savivaldybė, kurie sudaro tris subregionus. (skliaustuose – (suomiškas/švediškas) pavadinimai, paryškinti – miestų savivaldybės)

**Helsinkio subregionas**

* **[[Helsinkis]]** (Helsinki/Helsingfors)
* **[[Vanta (Suomija)|Vanta]]** (Vantaa/Vanda)
* **[[Espas]]** (Espoo/Esbo)
* **[[Karkila]]** (Karkkila/Högfors)
* ** [[Kauniainenas]]** (Kauniainen/Grankulla)
* ** [[Hiuvinkė]]** (Hyvinkää/Hyvinge)
* **[[Jervenpė]]** (Järvenpää/Träskända)
* **[[Kerava]]** (Kerava/Kervo)
* Kirkonumis (Kirkkonummi/Kyrkslätt)
* **[[Lohja]]** (Lohja/Lojo)
* Mantsala (Mäntsälä)
* Nurmijervis (Nurmijärvi)
* Pornainenas (Pornainen/Borgnäs)
* Sipo (Sibbo)
* Siuntio (Siuntio/Sjundeå)
* Tūsula (Tuusula/Tusby)
* Vichtis (Vihti/Vichtis)

**Raseporio subregionas**

* **[[Hanko]]** (Hanko/Hangö)
* Inko (Inkoo/Ingå)
* **[[Raseporis]]** (Raasepori/Raseborg)

**Porvo subregionas:**
* Askola
* Myrskylė (Mörskom)
* Pukila (Buckila)
* **[[Porvo]]** (Borgå)

**Lovisos subregionas:**
* Lapinjervis (Lappträsk)
* **[[Lovisa]]** (Lovisa)

## Šaltiniai

## Nuorodos

* Usima Regiono Taryba 
* Usimos žemėlapis
Druk

**Druk** (bot. – འབྲུག་) – butaniečių mitologinis griaustinio drakonas ir nacionalinis simbolis. Drakonas, laikantis brangenybes, kurios simbolizuoja turtą, vaizduojamas šalies nacionalinėje vėliavoje. Išvertus iš botijų kalbos žodis Butanas reiškia *Druk šalis*, o Butano valdovas – *drakono karalius*.

## Taip pat skaitykite
* Kiniškas drakonas
* Japoniškas drakonas
* Vietnamietiškas drakonas
* Korėjietiškas drakonas
Iku-Tursas

**Iku-Tursas, Meritursas, Turisas** – suomių mitologijoje – klastinga jūrų pabaisa. Dabartinėje suomių kalboje Meritursu vadinamas aštuonkojis.

Išvaizda nežinoma, bet nupasakojamas kaip *barzdotasis*, *Tuonio ožys*, *tūkstantgalvis*, *tūkstantragis*. Kartais sakoma, kad gyvena Pohjoloje. Dalyje mitų Iku-Tursas laikomas devynių negandų tėvu. Įvardijamas Uko sūnumi. Dar siejamas su skandinavų tursais. Mykolas Agrikola, vardindamas Tavastijos dievus, mini Turisą, atnešusį pergalę, todėl dalies tyrinėtojų laikomas ir karo dievu.

Kalevaloje pasakojama kaip Tursas išnyra iš jūros ir sudegina šieno kupetą. Iš jos pelenų išauga milžiniškas ąžuolas ir uždengia visą dangų. Vėliau sakoma, kad Tursas su Louhi susimokę sustabdyti Sampo vagystę, tačiau Veinemeinenas magišku burtažodžiu užkeri Tursą, kad šis daugiau nepakiltų iš jūros dugno.

Suomijoje ir Laplandijoje paplitęs simbolis, vadinamas Tursansydenu (*Tursaansydän*) – Turso širdimi.
Džakaras

**Džakaras** – nedidelis miestas, centriniame-rytų regione, Butane. Bumtango rajono administracinis centras.

Mieste ir šalia jo yra nemažai budistiškų paminklų, taip pat istorinis adminsitracinis regiono centras – Džakaro dzongas. Miestas įkurtas erdviame slėnyje su daug augmenijos, todėl mėgiamas turistų. Čia veikia keli aukšto lygio viešbučiai ir parduotuvės.

Džakaras žinomas visame Butane dėl savo ryškiaspalvių vilnonių audinių, vadinamų *yethra*.
Kalniškių piliakalnis

**Kalniškių piliakalniai** yra:

* Kalniškių piliakalnis (Šaukėnai) – piliakalnis Kelmės rajono savivaldybės teritorijoje, vadinamas Biržės kalnu 
* Kalniškių piliakalnis (Vaiguva) – piliakalnis Kelmės rajono savivaldybės teritorijoje
* Kalniškių piliakalnis (Tauragė) – Simėnų piliakalnio archeologijos paminklų kompleksui priklausantis piliakalnis Tauragės rajono savivaldybės teritorijoje
Liras

**Liras** () keltų, velsiečių ir airių mitologijoje - vienos iš kariaujančių dievų šeimų vadas. Pagal vieną iš interpretacijų Liro vaikai buvo tamsos jėgos, nuolat kariaujančios su Dono vaikais, šviesos jėgomis. Pagal velsiečių ir airių tradiciją, Liras ir jo sūnus Manavidanas buvo siejami su jūra. Liras laikytas jūros dievu. Kito Liro vaikai buvo: Branas (Bendigeidfranas), bardų ir poetų dievas, Branvenė, saulės dievo Airijos karaliaus Matolvicho žmona ir Kraidiladas (), o vėlesniuose taip pat duktė Ludė.

Išgirdę apie netinkamą Matolvicho elgesį su Branvene, Branas ir Manavidas surengė ekspediciją už ją keršyti. Branas žuvo vėliau sekusiame kare, po kurio išgyveno tik septyni karo dalyviai, tarp jų Manavidas ir Prideris, Pvilo sūnus. Vėliau Manavidas vedė Priderio motina, Rianone.